stanford-oval/wikipedia huggingface dataset:
Mike Vaskivuo
Ura > IHL ja CHL sekä NHL:n harjoitusleiri

Kaudeksi 2009–2010 Vaskivuo palasi taas Pohjois-Amerikkaan ja siirtyi IHL-joukkue Dayton Gemsiin. Hän voitti joukkueen sisäisen piste- ja maalipörssin tehoilla 25+24=49. Kesällä 2010 NHL-varaamaton Vaskivuo osallistui Edmonton Oilersin kehitysleirille ja samana syksynä hän haki try-outin kautta pelipaikkaa Florida Panthersista. Vaskivuo jäi kuitenkin ilman NHL-sopimusta ja palasi kaudeksi 2010–2011 Dayton Gemsiin pelaamaan CHL:ää, kun IHL:n toiminta loppui edelliseen kevääseen. Hän voitti joukkueen sisäisen piste-, maali- ja syöttöpörssin tehoilla 26+34=60.
Kesäkuussa 2011 Vaskivuo teki sopimuksen Evansville IceMenin kanssa, kun Gems oli kaupannut joukkueelle hänen pelaajaoikeutensa ja Érik Boisvertin vaihdossa Damian Surmaan saman vuoden helmikuussa. Heinäkuussa IceMen kuitenkin kauppasi Vaskivuon edelleen Rapid City Rushiin vaihdossa Josh Beaulieuun. Kauden 2011–2012 siirtotakarajalla, maaliskuussa 2012 hänet kaupattiin Rushista Fort Wayne Kometsiin. Vaskivuo voitti koko CHL:n kevään 2012 pudotuspelien piste- ja syöttöpörssin sekä jakoi maalipörssin voiton joukkuetoverinsa Chris Augerin kanssa tehoilla 10+14=24. Hän voitti kauden päätteeksi CHL:n mestaruuden ja valittiin pudotuspelien arvokkaimmaksi pelaajaksi.
Ura > Kiertolaisena Euroopassa

Vaskivuo siirtyi kaudeksi 2012–2013 Ranskan Ligue Magnusin Brûleurs de Loups de Grenobleen, jonka sisäisen piste- ja maalipörssin hän voitti tehoilla 15+13=28. Pudotuspeleissä Vaskivuo oli joukkueen paras maalintekijä neljällä osumallaan. Kaudeksi 2013–2014 hän palasi ECHL-liigaan siirtyneeseen Fort Wayne Kometsiin. Tammikuussa 2014 seura kauppasi Vaskivuon Elmira Jackalsiin, jonka toiseksi paras pistemies hän oli Rob Bellamyn kanssa tehoilla 14+24=38. Kaudeksi 2014–2015 Vaskivuo siirtyi Tanskan Metal Ligaenin Aalborg Piratesiin, jonka sisäisen piste-, maali- ja syöttöpörssin hän voitti tehoilla 23+19=42. Vaskivuo sijoittui liigan maalipörssissä seitsemänneksi ja jakoi pistepörssin kymmenennen sijan Herning Blue Foxin Daniel Nielsenin ja Rungsted IK:n Anthony Maianin kanssa. Hän jakoi myös Metal Ligaenin voittomaalipörssin voiton Odense Bulldogsin Dale Mitchellin ja Herning Blue Foxin Henrik Erikssonin kanssa. Vaskivuo voitti myös Aalborgin sisäisen tehotilaston lukemalla +11. Hänet valittiin myös joukkueensa marraskuun 2014 kuukauden pelaajaksi. Tanskan cupissa Vaskivuo oli Aalborgin paras pistemies ja syöttäjä tehoilla 1+3=4.
Kaudeksi 2015–2016 Vaskivuo siirtyi vuoden mittaisella sopimuksella Italian Serie A:n HC Fassaan. Hän voitti joukkueen sisäisen piste-, maali- ja syöttöpörssin tehoilla 25+30=55, joilla Vaskivuo jakoi liigan maalipörssin kuudennen sijan SSI Vipitenon Jason Waltersin kanssa ja pistepörssin kymmenennen sijan A&O Asiagon Anthony Nigron kanssa. Kevään 2016 pudotuspeleissä hän oli Fassan paras pistemies, maalintekijä ja syöttäjä Jesse Niinimäen kanssa tehoilla 2+3=5. Vaskivuo oli myös Italian cupissa joukkueen paras pistemies ja maalintekijä tehoilla 3+2=5.
Toukokuussa 2016 Vaskivuo siirtyi kuukauden mittaiselle try-outille SM-liigajoukkue Vaasan Sportiin. Hän sai saman kuukauden lopulla joukkueeseen 1+1-vuotisen sopimuksen. Vaskivuo pelasi Sportissa lopulta vain neljä ottelua ilman tehopisteitä, kunnes hänen sopimuksensa purettiin yhteisymmärryksessä lokakuussa. Muutamaa päivää myöhemmin Vaskivuo teki loppukauden 2016–2017 kattavan sopimuksen Sveitsin toiseksi korkeimmalla sarjatasolla National League B:ssä pelaavan HC Thurgaun kanssa.
Montoro (Espanja)

| Montoro |
| --- | --- |
 Montoro
 lippu:  vaakuna
 Montoro
 Koordinaatit: 38°2′0″N, 4°22′0″W 
Valtio:  Espanja
Hallinto:  
 – Hallinnon tyyppi:  kunta
 – pormestari:  Ana María Romero (PSOE)
Pinta-ala:  
 – Kokonaispinta-ala:  586 km²
Väkiluku (1.1.2017):  9 518
 
 http://www.montoro.es/ 
Infobox OKVirheellinen NIMI-arvo: 
Montoro on  kunta Córdoban maakunnassa Andalusian itsehallintoalueella Espanjassa. Montoron asukasluku on 9518 (2017).
Córdobaan on matkaa maanteitse noin 45 kilometriä.
Aiheesta muualla

Kuvia tai muita tiedostoja aiheesta Montoro (Espanja) Wikimedia Commonsissa
Córdoban kunnat
Adamuz
Aguilar de la Frontera
Alcaracejos
Almedinilla
Almodóvar del Río
Añora
Baena
Belalcázar
Belmez
Benamejí
Bujalance
Cabra
Carcabuey
Cardeña
Castro del Río
Cañete de las Torres
Conquista
Córdoba
Dos Torres
Doña Mencía
El Carpio
El Guijo
El Viso
Encinas Reales
Espejo
Espiel
Fernán-Núñez
Fuente Obejuna
Fuente Palmera
Fuente la Lancha
Fuente-Tójar
Guadalcázar
Hinojosa del Duque
Hornachuelos
Iznájar
La Carlota
La Granjuela
La Rambla
La Victoria
Los Blázquez
Lucena
Luque
Montalbán de Córdoba
Montemayor
Montilla
Montoro
Monturque
Moriles
Nueva Carteya
Obejo
Palenciana
Palma del Río
Pedro Abad
Pedroche
Peñarroya-Pueblonuevo
Posadas
Pozoblanco
Priego de Córdoba
Puente Genil
Rute
San Sebastián de los Ballesteros
Santa Eufemia
Santaella
Torrecampo
Valenzuela
Valsequillo
Villa del Río
Villafranca de Córdoba
Villaharta
Villanueva de Córdoba
Villanueva del Duque
Villanueva del Rey
Villaralto
Villaviciosa de Córdoba
Zuheros
Morsiussaatto Hardangerin vuonolla

| Morsiussaatto Hardangerin vuonolla |
| --- | --- |

Nimi:  Morsiussaatto Hardangerin vuonolla
Tekijä:  Adolph Tidemand ja Hans Gude
Valmistumisvuosi:  1848
Taiteenlaji:  öljy kankaalle
Korkeus:  93,5 cm
Leveys:  130,1 cm
Sijainti:  Nasjonalmuseet
Paikkakunta:  Oslo
Morsiussaatto Hardangerin vuonolla (norj. Brudeferd i Hardanger) on tunnettu norjalainen maalaus, joka edustaa romantiikkaa. Alkuperäisteoksen maalasivat yhteistyössä Adolph Tidemand ja Hans Gude vuosina 1847–1848 Düsseldorfissa. Tidemand vastasi ihmishahmoista ja Gude maisemasta. Myöhemmin taulusta on maalattu useita muita versioita.
Aiheesta muualla

Kuvia tai muita tiedostoja aiheesta Morsiussaatto Hardangerin vuonolla Wikimedia Commonsissa
Nasjonalmuseetin kokoelma (norjaksi)
Mike Vernon

| Mike Vernon |
| --- | --- |

Henkilötiedot
Syntynyt: 24. helmikuuta 1963 (ikä 61) Calgary, AB, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  170 cm
Paino:  77 kg
Pelaajaura
Pääsarjaura:  1982–2002
Seurat:  Calgary Flames Detroit Red Wings San Jose Sharks Florida Panthers
NHL-varaus:  56. varaus, 1981 Calgary Flames
Hockey Hall of Fame
 2023 
Mike Vernon (s. 24. helmikuuta 1963 Calgary, Alberta) on kanadalainen entinen jääkiekkomaalivahti. Hän pelasi NHL-urallaan neljässä seurassa, Calgary Flamesissa, Detroit Red Wingsissä, San Jose Sharksissa ja Florida Panthersissa. Suurimman osan urastaan hän edusti Calgary Flamesia. Hän lopetti peliuransa vuonna 2002.
Peliura

Calgary Flames varasi Vernonin NHL:ään numerolla 56 vuoden 1981 varaustilaisuuden kolmannella kierroksella. Hän otti seuran ykkösmaalivahdin paikan kauden 1985–86 loppupuolella ja oli johdattamassa seuraa Stanley Cupin loppuotteluihin, joissa se hävisi Montreal Canadiensille otteluvoitoin 4–1.
Kaudella 1987–88 Vernon pelasi 64 ottelua, joista Flames voitti 39, ja hän oli täten auttamassa seuraa Presidents' Trophyn voittoon (runkosarjan voittaja). Joukkueen taival katkesi kuitenkin pudotuspelien toisella kierroksella paikalliskilpailija Edmonton Oilersia vastaan.
Seuraavalla kaudella Vernon oli johdattamassa seuraansa sen ensimmäiseen ja tähän mennessä ainoaan Stanley Cupin voittoon; Flames voitti loppuotteluissa Montreal Canadiensin voitoin 4–2. Hän torjui pudotuspeleissä kolme nollapeliä. Pudotuspelien ensimmäisellä kierroksella hän pelasti seuran tippumiselta torjumalla Vancouver Canucksin Stan Smylin läpiajon ratkaisevan ottelun jatkoajalla.
Vaikka Flames säilyi vahvana, se ei onnistunut uusimaan menestystään seuraavina kausina. Flames kauppasi Vernonin Detroit Red Wingsiin kesällä 1994 vaihdossa puolustaja Steve Chiassoniin. Vernon auttoi Red Wingsin Stanley Cupin loppuotteluihin työsulun lyhentämällä kaudella 1994–95, mutta seura hävisi loppuotteluissa New Jersey Devilsille suoraan neljässä ottelussa. Kaudella 1995–96, jolloin seuran ykkösmaalivahtina oli Chris Osgood, Red Wings voitti runkosarjassa 62 ottelua, mikä on NHL:n ennätys. Kauden jälkeen Osgood ja Vernon palkittiin William M. Jennings Trophylla, joka jaetaan vähiten maaleja päästäneen joukkueen maalivahdille tai maalivahdeille. Red Wings hävisi kuitenkin konferenssifinaaleissa Colorado Avalanchelle, joka eteni sittemmin ensimmäiseen Stanley Cupin voittoonsa.
Kaudella 1996–97 Vernon jatkoi runkosarjassa edelleen kakkosmaalivahtina, mutta otti ykkösmaalivahdin paikan pudotuspeleissä, joissa Red Wings eteni ensimmäiseen Stanley Cupin voittoonsa sitten vuoden 1955; Red Wings voitti loppuotteluissa Philadelphia Flyersin suoraan neljässä ottelussa. Vernonin otteet pudotuspeleissä (hänen päästettyjen maalien keskiarvonsa oli 1,76) toivat hänelle Conn Smythe Trophyn pudotuspelien arvokkaimpana pelaajana.
Vernon siirtyi San Jose Sharksiin vuonna 1997. Hän pelasi seurassa kaksi täyttä kautta. Hänet kaupattiin Florida Panthersiin kesken kauden 1999–00 yhdessä kolmannen kierroksen varausvuoron kanssa vaihdossa Radek Dvořákiin. Vernon toimi loppukauden Floridan ykkösmaalivahtina vieden seuran pudotuspeleihin. Kesällä 2000 tulokasseura Minnesota Wild varasi hänet laajennusdraftissa, mutta kauppasi hänet saman tien Calgary Flamesiin, jossa hän pelasi vielä kaksi kautta. Vernon ilmoitti lopettavansa uransa 13. syyskuuta 2002.
Vernon pelasi NHL-urallaan yhteensä 781 runkosarjaottelua, joista valtaosan Flamesin paidassa. Nollapelejä hän keräsi runkosarjaotteluissa yhteensä 27, 13 Flamesin, neljä Red Wingsin, yhdeksän Sharksin ja yhden Panthersin paidassa. Pudotuspeliotteluja hänelle kertyi yhteensä 138, joissa hän pelasi kuusi nollapeliä, kolme Flamesin, kaksi Red Wingsin ja yhden Sharksin paidassa.
Calgary Flames jäädytti Vernonin pelinumeron (#30) helmikuussa 2007.
Palkinnot

William M. Jennings Trophy (jakoi Chris Osgoodin kanssa) – 1996
Conn Smythe Trophy – 1997
Pelasi viisi kertaa NHL:n tähdistöottelussa – 1988, 1989, 1990, 1991, 1993
Hockey Hall of Fame – 2023
Ennätyksiä

Eniten runkosarjaotteluita pelannut maalivahti Calgary Flamesissa (526)
Eniten peliminuutteja runkosarjassa kerännyt maalivahti Calgary Flamesissa (29 649)
Eniten pudotuspeliotteluita pelannut maalivahti Calgary Flamesissa (81)
Eniten peliminuutteja pudotuspeleissä kerännyt maalivahti Calgary Flamesissa (4773)
Aiheesta muualla

Mike Vernon The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Ed Belfour | William M. Jennings Trophyn voittaja 1996 (yhdessä Chris Osgoodin kanssa) | Seuraaja: Martin Brodeur & Mike Dunham |
| 0 | 1 | 2 |
| --- | --- | --- |
| Edeltäjä: Joe Sakic | Conn Smythe Trophyn voittaja 1997 | Seuraaja: Steve Yzerman |
Nefronoftiisi

Nefronoftiisi on perinnöllinen munuaistauti, joka aiheuttaa munuaiskudoksen surkastuman.
Peittyvästi periytyvä nefronoftiisi puhkeaa tyypillisesti 7–12-vuotiaana, vallitsevasti periytyvä vasta yli 20-vuotiaana. Peittyvästi periytyvä muoto on tavallisin.
Kumpaakin nefronoftiisin muotoa leimaavat jokseenkin samankaltaiset oireet. Suurimmat erot niiden välillä ovatkin periytymistavassa ja alkamisiässä. Munuaisten toiminta häiriintyy niiden virtsan väkevöittämiskyvyn heiketessä. Aluksi potilas saattaa esimerkiksi tuntea jatkuvaa tarvetta juoda ja virtsata. Sairauteen liittyy aneemisuutta, ja pituuskasvu alkaa hidastua.
Nefronoftiisi johtaa munuaisten vajaatoimintaan ja munuaisensiirtotoimenpiteeseen. Sairauden yleisyydestä ei ole varmoja tietoja, mutta sen tiedetään olevan Suomessa kolmanneksi yleisin syy munuaisensiirtoon lapsilla.
Morsø

Morsø
Saaren sijainti kartalla.
| --- | --- |
Sijainti:  Morsøn kunta Pohjois-Jyllannin alue  Tanska
Pinta-ala:  363 km²
| --- | --- |
Asukasluku:  20 068 (2022)
Suurin kaupunki:  Nykøbing Mors
Kieli:  tanska
muokkaa - muokkaa wikitekstiä - muokkaa Wikidataa
Hanklit Morsøn pohjoisosassa
Morsø, myös Mors, on Tanskassa Limvuonossa, Jyllannin niemimaan ja Vendsyssel-Thyn saaren välissä sijaitseva saari. Se on Tanskan saarista seitsemänneksi suurin, ja ylivoimaisesti suurin Limvuonon saarista.
Saaren pinta-ala on 363 km2 ja väkiluku v. 2022 noin 20 068. Saaren ainoa isompi asutuskeskus on Nykøbing Mors, jossa on n. 9000 asukasta. Muita asutuskeskuksia ovat Erslev, Frøslev, Karby, Lødderup, Øster Jølby, Redsted, Sejerslev, Sundby, Tødsø, Vils ja Vodstrup.
Morsøn pohjois- ja eteläosissa on kukkuloita, mutta saaren keskiosa on alavaa. Maaperä on runsasmultaista ja viljavaa, ja siellä on huomattavia piimaa-esiintymiä. Morsøstä on siltayhteys sekä Thyhyn pohjoisessa (Vilsundbroen) että Jyllantiin etelässä (Sallingsundbroen).
Saarella aiemmin olleet kunnat yhdistettiin Tanskan kuntauudistuksessa 1970 Morsøn kunnaksi.
Aiheesta muualla

Kuvia tai muita tiedostoja aiheesta Morsø Wikimedia Commonsissa
Mort Abrahams

Mort Abrahams (26. maaliskuuta 1916 New York – 28. toukokuuta 2009) oli yhdysvaltalainen elokuvatuottaja, jonka tunnetuimpia elokuvia on muun muassa Apinoiden planeetta.
Aiheesta muualla

Mort Abrahams Internet Movie Databasessa. (englanniksi)
Ampumahiihdon maailmanmestaruuskilpailut 2007

Ampumahiihdon maailmanmestaruuskilpailut 2007 järjestettiin 2.–11. helmikuuta Anterselvassa Italiassa.
Miehet > 10 km pikakilpailu

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Ole Einar Bjørndalen | 26.18,8 / 1 |
| 2 |  | Michal Slesingr | 26.23,6 / 0 |
| 3 |  | Andri Deryzemlja | 26.44,6 / 0 |
Miehet > 12,5 km takaa-ajo

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Ole Einar Bjørndalen | 32.21,2 / 2 |
| 2 |  | Maksim Tšudov | 33.31,0 / 3 |
| 3 |  | Vincent Defrasne | 33.31,1 / 1 |
Miehet > 20 km normaalimatka

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Raphaël Poirée | 56.14,6 / 0 |
| 2 |  | Michael Greis | 56.41,4 / 2 |
| 3 |  | Michal Slesingr | 56.52,0 / 2 |
Miehet > 15 km yhteislähtö

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Michael Greis | 37.52,1 / 2 |
| 2 |  | Andreas Birnbacher | 38.07,5 / 0 |
| 3 |  | Raphaël Poirée | 38.20,2 / 1 |
Miehet > 4 × 7,5 km viesti

| Sija | Maa | Joukkue | Aika/ohilaukaukset |
| --- | --- | --- | --- |
| 1 |  | Ivan Tšerezov, Maksim Tšudov, Dmitri Jarošenko, Nikolai Kruglov | 1.14.36,1 / 0+1 |
| 2 |  | Halvard Hanevold, Lars Berger, Frode Andresen, Ole Einar Bjørndalen | 1.15.36,6 / 1+11 |
| 3 |  | Ricco Gross, Michael Rösch, Sven Fischer, Michael Greis | 1.16.08,6 / 2+13 |
Naiset > 7,5 km pikakilpailu

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Magdalena Neuner | 22.46,9 / 2 |
| 2 |  | Anna Carin Olofsson | 22.49,2 / 2 |
| 3 |  | Natalia Guseva | 23.06,5 / 1 |
Naiset > 10 km takaa-ajo

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Magdalena Neuner | 33.01,6 / 4 |
| 2 |  | Linda Grubben | 33.08,7 / 1 |
| 3 |  | Anna Carin Olofsson | 33.09,2 / 5 |
Naiset > 15 km normaalimatka

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Linda Grubben | 46.24,3 / 0 |
| 2 |  | Florence Baverel-Robert | 47.30,8 / 0 |
| 3 |  | Martina Glagow | 47.59,9 / 1 |
Naiset > 12,5 km yhteislähtö

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Andrea Henkel | 37.13,1 / 2 |
| 2 |  | Martina Glagow | 37.17,7 / 1 |
| 3 |  | Kati Wilhelm | 37.23,7 / 2 |
Naiset > 4 × 6 km viesti

| Sija | Maa | Joukkue | Aika/ohilaukaukset |
| --- | --- | --- | --- |
| 1 |  | Martina Glagow, Andrea Henkel, Magdalena Neuner, Kati Wilhelm | 1.14.19,1 / 0+7 |
| 2 |  | Florence Baverel-Robert, Delphine Peretto, Sylvie Becaert, Sandrine Bailly | 1.15.26,9 / 1+7 |
| 3 |  | Tora Berger, Ann Kristin Flatland, Jori Mørkve, Linda Grubben | 1.15.48,8 / 1+6 |
Sekaviesti

| Sija | Maa | Joukkue | Aika/ohilaukaukset |
| --- | --- | --- | --- |
| 1 |  | Helena Jonsson, Anna Carin Olofsson, Björn Ferry, Carl Johan Bergman | 1.20.04,7 / 0+13 |
| 2 |  | Florence Baverel-Robert, Sandrine Bailly, Vincent Defrasne, Raphaël Poirée | 1.20.32,3 / 0+2 |
| 3 |  | Tora Berger, Jori Mørkve, Emil Hegle Svendsen, Frode Andresen | 1.20.41,1 / 0+11 |
Mitalitaulukko

| Sija | Maa |  |  |  |
| --- | --- | --- | --- | --- |
| 1. |  Saksa | 5 | 3 | 3 |
| 2. |  Norja | 3 | 2 | 2 |
| 3. |  Ranska | 1 | 3 | 2 |
| 4. |  Ruotsi | 1 | 1 | 1 |
| - |  Venäjä | 1 | 1 | 1 |
| 6. |  Tšekki | 0 | 1 | 1 |
| 7. |  Ukraina | 0 | 0 | 1 |
Aiheesta muualla

Kilpailujen viralliset sivut
Muumio (täsmennyssivu)

Muumio tarkoittaa esimerkiksi seuraavia asioita:
muumio, säilynyt ruumis
muumio, kauhufiktion hirviö
Muumio, yhdysvaltalainen elokuva vuodelta 1932
Muumio, yhdysvaltalainen elokuva vuodelta 1999
Muumio, useiden kauhuelokuvasarjojen kokonaisuus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Muumio”, voi hakea sivunnimihaulla, laajalla sivunnimihaulla tai tekstihaulla.
Nalmefeeni

| --- | --- |

Nalmefeeni
Systemaattinen (IUPAC) nimi
17-syklopropyylimetyyli-4,5α-epoksi-6-metyleenimorfinan-3,14-dioli
Tunnisteet
CAS-numero: 55096-26-9
ATC-koodi:  ?
PubChem CID: 5284594
Kemialliset tiedot
Kaava: C21H25NO3 
Moolimassa: 339,428 g/mol
Farmakokineettiset tiedot
Hyötyosuus:  ?
Proteiinisitoutuminen: 45 %
Metabolia: Hepaattinen
Puoliintumisaika: 10,8 ± 5,2 tuntia
Ekskreetio: renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen, intravenoosinen
Nalmefeeni (myös nalmetreeni; tuotenimi Selincro®) on opioidiantagonisti ja sillä on samankaltainen rakenne kuin naltreksonilla ja naloksonilla. Nalmefeenin keksi 1970-luvun alussa yhdysvaltalainen Jack Fishman kollegoineen.
Rakenne

Nalmefeeni eroaa naltreksonista 6-kohdassa olevan ketoniryhmän kohdalla, missä metyleeniryhmä (CH2) korvaa jälkimmäisessä olevan hapen (O). Metyleeniryhmä lisää sen sitoutumisvoimaa erityisesti μ-opioidireseptoriin. Nalmefeeni toimii "universaalina antagonistina" myös muihin opioidireseptoreihin.
Lääkkeenä

Suomalainen Biotie Therapies on kehittänyt nalmefeenista tablettina annosteltavan (aiemmin vain injektiomuoto) lääkkeen, joka vähentää halua juoda paljon alkoholia. Se ei estä alkoholin juomista, mutta se estää ylenpalttisen juomisen, kun se kiinnittyy opioidireseptoreihin ja vähentää alkoholin tuomaa mielihyvää. Ainetta markkinoidaan tuotenimellä Selincro. Aiemmin sitä on markkinoitu tuotenimellä Revex vastalääkkeeksi opioidiyliannostukseen, mutta siihen tarkoitukseen harvemmin käytetty koska naloksoni on vakiintuneempi ja halvempi vaihtoehto.
Yleisimmät haittavaikutukset, joita nalmefeenia saaneet potilaat saivat, olivat huimaus, unettomuus ja pahoinvointi. Ne olivat kuitenkin yleensä lieviä ja ohimeneviä. Tutkimuksessa havaittiin nalmefeenin vähentävän raskaiden juomapäivien lukumäärää ja alkoholin kokonaiskulutusta yli 50 prosentilla lähtötilanteeseen verrattuna. Tutkimuksiin on osallistunut kaikkiaan 3000 alkoholiriippuvaista. Nalmefeeni vähensi juomista puolen vuoden hoitojakson aikana keskimäärin kahdella kolmanneksella.
Nalmefeenia koskevat kolmannen vaiheen tutkimukset saatiin päätökseen kesään 2011 mennessä. Lääkeaineen myyntilupahakemus Euroopassa jätettiin marraskuussa 2011.
Euroopan lääkeviraston Lääkevalmistekomitea näytti nalmefeenille vihreää valoa joulukuussa 2012. Euroopan komissio antoi helmikuun lopulla alkoholismilääkkeelle myyntiluvan kaikkien EU-maiden alueelle. Markkinoille se tuli toukokuussa 2013.
Aiheesta muualla

Juoposta voi tulla kohtuukäyttäjä Helsingin Sanomat 26.9.2013.
PubChem: Nalmefene (englanniksi)
Kyoto Encyclopedia of Genes and Genomes (KEGG): Nalmefene (englanniksi)
ChemBlink: Nalmefene (englanniksi)
Ngô Quyên

Ngô Quyên
Ngô Quyên (noin 897–944) oli vietnamilainen kenraali. Hän voitti kiinalaiset vuonna 938 Bạch Đằngin taistelussa, ja siihen päättyi kiinalaisten lähes tuhat vuotta jatkunut valta Vietnamissa. Hän perusti Vietnamin ensimmäisen keisarikunnan, antoi sille nimen Đại Việt ja siirsi pääkaupungin Co Loaan. Hänen jälkeensä maata hallitsivat keskenään kilpailevat lääninherrat.
Aiheesta muualla

Kuvia tai muita tiedostoja aiheesta Ngô Quyên Wikimedia Commonsissa
Nha Trang

| Nha Trang |
| --- | --- |
 Nha Trangin rantaa
 Nha Trang
 Koordinaatit: 12°15′N, 109°11′E 
Valtio:  Vietnam
Maakunta:  Khánh Hòa
Väkiluku (2009):  292 693
 
 nhatrang.khanhhoa.gov.vn 
Infobox OKVirheellinen NIMI-arvo: 
Nha Trang on Vietnamin Khánh Hòan maakunnan pääkaupunki. Se sijaitsee 	Nam Trung Bộn alueella eteläisen Vietnamin rannikolla, lähellä kohtaa, jossa rantaviiva kääntyy jyrkästi etelärannikosta itärannikoksi.
Kaupungissa on noin 300 000 asukasta. Siitä on tulossa suosittu turistikohde, sillä kaupungilla on hienot rannat ja miellyttävä, melko kuiva ilmasto.
Aiheesta muualla

Kuvia tai muita tiedostoja aiheesta Nha Trang Wikimedia Commonsissa
Matkaopas aiheesta Nha Trang Wikivoyagessa (englanniksi)
Net Effect

Net Effect on julkishallinnon tutkimus- ja konsultointiyritys, joka tekee arviointia, tutkimusta, selvityksiä, valmennusta ja koulutusta. Se kehittää pitkäaikaisten kumppanuuksien kautta poliittishallinnollista päätöksentekoa, julkisen hallinnon organisaatioita ja työyhteisöjä niin Suomessa kuin EU-alueella. Yrityksen asiakkaita ovat mm. eduskunta, ministeriöt, kaupungit, kunnat, järjestöt. Net Effect Oy on valtion yhteishankintayksikön Hanselin sopimustoimittaja palveluissa johdon konsultointi, hanke- ja projektihallinta sekä esimies-ja palveluosaamisen koulutuspalvelut.
Yritys on perustettu 6.11.1999. Ramboll osti Net Effectin vuonna 2011.
Michael Korda

Michael Korda (s. 8. lokakuuta 1933 Lontoo) on brittiläinen kirjailija. Hän toimi myös Simon & Schuster -yhtiön kustannusjohtaja.
Elämä > Varhaiset vuodet

Korda syntyi Lontoossa Britanniassa. Hänen äitinsä oli näyttelijä Gertrude Musgrove ja isänsä taiteilija ja elokuvien tuotantosuunnittelija Vincent Korda. Korda on unkarilaissyntyisen elokuva-alalla vaikuttaneen Sir Alexander Kordan ja Zoltan Kordan veljenpoika. Korda kasvoi Englannissa, mutta sai osan opetuksestaan Ranskassa, missä hänen isänsä työskenteli elokuvaohjaaja Marcel Pagnolin kanssa. Hän kävi yksityistä Institut Le Roseyn koulua Sveitsissä ja luki historiaa Magdalen Collegessa, Oxfordissa. Korda palveli Kuninkaallisissa ilmavoimissa.
Elämä > Yksityiselämä

Korda meni naimisiin Carolyn Keesen kanssa vuonna 1958 ja sai tämän kanssa lapsen, Chris Kordan, joka toimi myöhemmin kiistanalaisen Church of Euthanasia -yhdistyksen johdossa. Korda meni myöhemmin naimisiin entisen mallin Margaret Mogfordin kanssa.
Elämä > Ura

Korda muutti nuorena New Yorkiin ja työskenteli yhdysvaltalaisen näytelmäkirjailijan Sidney Kingsleyn taustatutkimusapulaisena. 1958 hän meni töihin kirjoja julkaisevaan Simon & Schuster -kirjankustantamoon apulaistoimittajaksi. Myöhemmin Kordasta tuli yhtiön toimitusjohtaja. Hän julkaisi tunnettujen kirjailijoiden henkilöiden, kuten William L. Shirerin, Will ja Ariel Durantin, Richard Nixonin ja Ronald Reaganin, teoksia. Korda työskenteli yhtiölle yli 40 vuotta ja oli merkittävä henkilö kirjamaailmassa.
Syksyllä 1994 hänellä diagnosoitiin eturauhasen syöpä, jota hän käsitteli myöhemmin teoksessaan Man to Man (1997). Korda on myös julkaissut lukuisia muita teoksia.